|  |  |
| --- | --- |
| 19.09.2016. | Nr.11/1 |

**PIRMPIRKUMA TIESĪBU IZMANTOŠANA UZ NEKUSTAMĀ ĪPAŠUMA  
LOKA MAĢISTRĀLĒ 25, JELGAVĀ, DOMĀJAMĀM DAĻĀM**

(ziņo I.Škutāne)

2016.gada 30.augustā Jelgavas pilsētas domes administrācijā saņemts SIA “RimidalV”, reģ.Nr.43603008410, juridiskā adrese: Rīgas iela 55A, Jelgava, LV-3004, 2016.gada 27.augusta pirkuma līgums, turpmāk – Līgums, par nekustamā īpašuma, kas atrodas Loka maģistrālē 25, Jelgavā, 467/3180 domājamo daļu atsavināšanu.

Nekustamais īpašums sastāv no zemesgabala ar kadastra apzīmējumu 0900 036 0258 ar kopējo platību 282 m2 un uz tā esošās ēkas ar kadastra apzīmējumu 0900 036 0258 001, turpmāk – Īpašums. Īpašums reģistrēts Jelgavas tiesas Zemesgrāmatu nodaļas nodalījumā Nr.100000182730, 2713/3180 domājamās daļas uz Jelgavas pilsētas pašvaldības, bet 467/3180 domājamās daļas - uz SIA „RimidalV” vārda. Īpašuma 467/3180 domājamo daļu atsavināšanas cena Līgumā noteikta 7 000 *euro* (septiņi tūkstoši *euro*).

Saskaņā ar Jelgavas pilsētas teritorijas plānojumu 2009.-2021.gadam (apstiprināts ar Jelgavas pilsētas domes 2009.gada 29.septembra lēmumu Nr.14/2) zemes vienības Loka maģistrālē 25, Jelgavā plānotā (atļautā) izmantošana ir darījumu objektu apbūve.

Atsavināmais Īpašums ir nepieciešams, lai Jelgavas pilsētas pašvaldība pildītu likuma „Par pašvaldībām” 15.pantā noteiktās pašvaldības autonomās funkcijas.

Saskaņā ar likuma „Par pašvaldībām” 78.panta pirmo daļu, 14.panta pirmās daļas 2.punktu, 15.pantu, 21.panta pirmās daļas 17.punktu, Civillikuma 1073.pantu un Ministru kabineta 28.09.2010. noteikumu Nr.919 „Noteikumi par vietējo pašvaldību pirmpirkuma tiesību izmantošanas kārtību” 3.,6.,8.,9. punktiem,

**Atklāti balsojot: PAR – 11** (A.Rāviņš, R.Vectirāne, A.Rublis, J.Strods, V.Ļevčenoks, I.Jakovels, S.Stoļarovs, S.Šalājevs, V.Grigorjevs, A.Garančs, A.Tomašūns), **PRET-** nav, **ATTURAS** – nav,

**JELGAVAS PILSĒTAS DOME NOLEMJ:**

1. Izmantot pirmpirkuma tiesības un pirkt 467/3180 domājamās daļas no nekustamā īpašuma – zemesgabala 282 m2 platībā ar kadastra apzīmējumu 0900 036 0258 un ēkas ar kadastra apzīmējumu 0900 036 0258 001 Loka maģistrālē 25, Jelgavā, par 2016.gada 27.augusta pirkuma līgumā norādīto nekustamā īpašuma atsavināšanas cenu 7 000,00 *euro* (septiņi tūkstoši *euro* un 00 centi).
2. Pilnvarot Jelgavas pilsētas domes administrācijas Īpašumu konversijas pārvaldes vadītāju Sigitu Beļaku noslēgt pirkuma līgumu par 1.punktā norādīto nekustamo īpašumu un veikt

darbības, kas saistītas ar nekustamā īpašuma ierakstīšanu zemesgrāmatā uz Jelgavas pilsētas pašvaldības vārda.

1. Jelgavas pilsētas pašvaldības iestādei „Pašvaldības iestāžu centralizētā grāmatvedība” samaksāt SIA “RimidalV” nekustamā īpašuma Loka maģistrālē 25, Jelgavā, atsavināšanas cenu 7 000,00 *euro* (septiņi tūkstoši *euro* un 00 centi) no pamatbudžeta izdevumu programmas “Zemes reformas darbība, zemes īpašuma un lietošanas tiesību pārveidošana” (klasifikācijas kods 04.901.) esošajiem līdzekļiem, saskaņā ar pirkuma līguma nosacījumiem.

Šo administratīvo aktu viena mēneša laikā var pārsūdzēt Administratīvās rajona tiesas Jelgavas tiesu namā (Atmodas ielā 19, Jelgavā, LV-3007).

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

Jelgavā 2016.gada 19.septembrī